paragraph_text: Čitanje je višeslojni proces u kojem čitatelj koristi sposobnosti uočavanja (percepcije), prepoznavanja, povezivanja i tumačenja znakova, kako bi na kraju shvatio sadržaj, značenje ili ideju sadržanu u tekstu. Jedna je od glavnih sastavnica pismenosti, i temeljna vještina suvremenog čovjeka. Usvaja se od djetinjstva kroz odgoj i obrazovanje. Smatra se da potiče razvoj inteligencije, jezične kompetencije te kreativnog mišljenja, mašte i zaključivanja. Omogućuje djeci i odraslima da se upoznaju s različitim svjetovima, informacijama i idejama od onih koje stječu neposredno iz okoline. Hrvatsko čitateljsko društvo se bavi poticanjem, istraživanjem i unapređivanjem čitanja i pismenosti na svim razinama u društvu te razvojem svijesti o važnosti čitanja i pismenosti.<ref>O nama, Hrvatsko čitateljsko društvo, hcd.hr (pristupljeno 5. travnja 2021.) Od njegovog osnivanja kao dobrovoljne udruge 1991. godine predvode ga knjižničari i školski profesori iz različitih krajeva Hrvatske.<ref>Povijest, Hrvatsko čitateljsko društvo, hcd.hr (pristupljeno 5. travnja 2021.)